
ATSAKYMAI Į KLAUSIMUS 

Gynybos resursų agentūra prie KAM 2025 m. liepos 29 d. Centrinėje viešųjų pirkimų informacinėje sistemoje (toliau – CVP IS) paskelbė pirkimą „Nuotolinė sprogmenų detonavimo sistema“ atviro konkurso būdu (pirkimo Nr. 4278874) (toliau – Pirkimas).
Viešojo pirkimo komisija, 2025 m. spalio 10 d. CVP IS priemonėmis gavo suinteresuoto konkurso dalyvio klausimus ir teikia tokius atsakymus:

Klausimai:
Klausimas 1: kas yra tiksliai laikoma "Karinėmis elektroninėmis sistemomis"? Kokia tiksliai įranga būtų laikoma karinėmis elektroninėmis priemonėmis? Pavyzdžiui, FPV dronai skirti atakuoti priešo taikinius, taip pat naudoja elektronines ryšio sistemas.
Klausimas 2: Ar būtų patenkinamas minėtas kvalifikacinis reikalavimas, jei pirkime dalyvaujantis subjektas būtų įvykdęs dronų su radijo ryšio elektroninėmis sistemomis pardavimo sutarčių už nurodytą sumą?
Prašome tiksliai apibrėžti kas būtų laikoma tinkama įranga šio pirkimo kontekste, įvardinta kaip "Karinės elektroninės sistemos"?

Atsakymai:
Atsakymas 1:
„Karinės elektroninės sistemos“ (angl. Military Electronic Systems) yra specializuotos elektroninės technologijos ir įrenginiai, sukurti, pritaikyti ir naudojami kariniais tikslais. 
Karinių elektroninių sistemų pavyzdžiai:
Nuotolinės sprogmenų detonavimo sistemos;
Specializuotos sistemos, leidžiančios saugiai atpažinti ir neutralizuoti sprogmenis, naudojamos karo zonose ar saugumo operacijose;
Karinių ryšių sistemos;
Šifruoti radijo ryšio įrenginiai, palydovinės ryšio priemonės ir integruotos ryšių platformos, užtikrinančios saugų informacijos perdavimą karo lauke;
Elektroninės kovos (EW – Electronic Warfare) sistemos;
Priemonės, skirtos priešui trukdyti naudotis radijo ryšiu, radarais ar kita elektronine įranga, pavyzdžiui, trukdymo ir apsaugos priemonės;
Kariniai radarai ir žvalgybos sistemos
Radaro įranga, naktinio matymo ir termovizoriniai prietaisai, skirti stebėti, aptikti ir sekti priešo judėjimą;
Ginklų valdymo sistemos;
Elektroninės valdymo platformos, integruojančios ginklus su sensoriais ir valdymo įranga, leidžiančios tiksliai ir efektyviai vykdyti taikinius;
Navigacijos ir valdymo sistemos;
Karinės paskirties GPS ir inercinės navigacijos sistemos, taip pat valdymo platformos karo transporto priemonėms ar bepiločiams skraidymo aparatams;
Karinių robotų ir autonominių sistemų valdymo įranga;
Valdymo ir kontrolės sistemos kariniams robotams, bepiločiams dronams, autonominėms patruliavimo ir žvalgybos priemonėms.

Atsakymas 2:
Dronai, skirti sportui, filmavimui ar laisvalaikiui, net jei turi FPV funkciją, nėra laikomi karinėmis elektroninėmis sistemomis. Taip pat, kaip ir dronai, parduodami plačiajai rinkai be karinių priedų ar funkcijų, nepatenka į karinės elektronikos kategoriją.
FPV drono sistema ar ir jo komponentai (kameros, stebėjimo įrenginiai, vadovavimo ir kontrolės elementai)  gali būti priskiriami karinei elektronikai  elektroninei įrangai  šiais atvejais:
-Naudojami karinėse operacijose: jei FPV dronai naudojami žvalgybai, priešiškų pajėgų stebėjimui, taikinių sekimui, taikinių duomenų perdavimui ar net atakoms, jie tampa priskiriami prie karinės paskirties įrangos.
-Integruoti su kovine įranga: kai dronai aprūpinti sprogmenimis ar kitais koviniais priedais, jie tampa ginkluotės dalimi.
-Specializuoti komponentai: naudojant pažangius ryšio modulius, dažnių slopinimo įrenginius blokatorius, šifruotą valdymą ar kitus karinius elektroninius sprendimus, FPV dronai įgyja karinės elektronikos įrangos statusą.
Lietuvoje ir kitose ES šalyse karinės elektronikos klasifikavimas priklauso nuo naudojimo paskirties ir techninių parametrų. Jei FPV dronas atitinka karinės paskirties kriterijus, jo eksportui ar naudojimui gali būti taikomi apribojimai pagal gynybos ir saugumo reglamentus.
Paraiškų teikimo etape bus vertinama Tiekėjų atitiktis kvalifikaciniams reikalavimams pagal Pirkimo dokumentų 3 priedo II dalies nuostatas. Tiekėjai turi pateikti tinkamai įvykdytų ar vykdomų sutarčių sąrašą, kartu su kuriuo reikia užpildyti 3 priedo 1 priedėlį, kurio 3 stulpelyje reikės nurodyti Sutarties objektą (prekės pavadinimą). Šiuo atveju tiekėjui nepakaks nurodyti tik Sutarties objektą (prekės pavadinimą t. y. FPV dronas), bet Viešojo pirkimo komisija turėtų gauti ir kitą  kuo išsamesnę informaciją bei papildomus dokumentus apie tokią prekę, kad ji galėtų įsitikinti jog FPV (First Person View) dronai gali būti prilyginami karinei elektronikai, priklausomai nuo jų paskirties ir techninių savybių.

